Pabarazia e vaksinave dhe mosbesimi mes vendeve të pasura dhe të varfra në negociatat për klimën 
Ndërsa vendet e pasura fillojnë rihapjen falë programeve të shpejta të vaksinimit, shumica e njerëzve në vendet në zhvillim ende po presin të marrin dozën e parë. 
Në shumicën e vendeve me të ardhura të larta, më shumë se 70% e popullsisë ka marrë të paktën një dozë vaksine. Por në vendet me të ardhura të ulëta, kjo shifër është më pak se 4%. Robert Yates, Drejtor i Programit Global të Shëndetit në Chatham House, i tha Zërit të Amerikës se pabarazia është e theksuar. “Të dhënat e fundit tregojnë se nëse ky nivel i pabarazisë së vaksinave mbetet i pandryshuar, pesë milionë njerëz do të vdesin vitin e ardhshëm.” Në takimin e G-7 në qershor, udhëheqësit e vendeve më të pasura të botës u zotuan të ndajnë një miliard doza vaksinash me vendet më të varfra, gjysma e tyre nga Shtetet e Bashkuara. Në total, Shtetet e Bashkuara janë zotuar të japin 1.1 miliardë doza deri në vitin 2022. Por nga ana tjetër, ndërsa shumë vende perëndimore po ofrojnë një dozë të tretë përforcuese, shumica e njerëzve në vendet në zhvillim ende presin të marrin dozën e parë. Ndërsa vazhdojnë negociatat në konferencën në Glasgow për luftimin e ndryshimeve klimatike, besimi është i brishtë mes vendeve më të varfëra dhe më të pasura, thotë për Zërin e Amerikës zoti Yates. “”, thotë ai. Organizatorët e konferencës për klimën ofruan vaksina falas për delegatët që nuk mund t'i merrnin ato në vendet e tyre. Por kostoja e lartë e udhëtimit, mungesa e dhomave në hotele dhe shqetësimet për shkallën e lartë të infeksionit në Britani bënë që disa pjesmarrës të mungonin në konferencë. Musonda Mumba e Programit të Kombeve të Bashkuara për Zhvillim zgjodhi të mos marrte pjesë në konferencën e klimës. Ajo foli për Zërin e Amerikës nga Nairobi. Shkencëtarët thonë se bota po përballet me dy emergjenca njëherësh. Pjesçmarrësit e konferencës e pranojnë se bota duhet të punojë së bashku për të trajtuar ndryshimet klimatike që kërcënojnë njerëzimin. Por shumë nga delegatët e konferencës do të kthehen në vendet e tyre të goditura rëndë nga pandemia, me nevoja urgjente për vaksinat që shpëtojnë jetë.